kardosdrur/scandi-wiki huggingface dataset:
Mider

Mider eller (Acarina) er en underklasse af spindlere, der består af mider og flåter. Mider er små til minimale i størrelse og er ekstremt udbredte. Mere end 30.000 arter er beskrevet (2005), og det forventes, at der finde en halv million ikke-beskrevne arter.

Klassifikation 
Underklasse: Acari
 Overorden: Parasitiformes
 Orden: Opilioacarida
 Orden: Holothyrida
 Orden: Ixodida (Blodmider eller flåter, eks. skovflåt)
 Orden: Mesostigmata (Eks. kyllingemide)
 Overorden: Acariformes
 Orden: Actinedida
 Orden: Astigmata (Eks. husstøvmide)
 Orden: Oribatida

Usikker indplacering:
 Demodex, slægt under orden Trombidiformes

Galleri

Kilder 
 Systema naturae 2000 (classification) – Taxon: Subclass Acari

Eksterne henvisninger 

 
Palæozoikum
Vilhelm 2. af Nederlandene

Vilhelm 2. af Nederlandene (6. december 1792 – 17. marts 1849) var konge af Nederlandene og storhertug af Luxembourg fra 1840 til 1849. 

Vilhelm 2. var søn af Vilhelm 1. af Nederlandene og Vilhelmine af Preussen. Han gjorde tjenste under Wellington mod franskmændene i Spanien, og som kronprins var han øverstbefalende over de de nederlandske tropper blandt andet i Slaget ved Waterloo.

I hans regeringstid blev statsfinanserne stabiliseret, delvist med hjælp af overskuddet fra kolonierne i Ostindien. Politisk var han konservativ, men han underskrev alligevel den nye grundlov (grondwet) for Nederlandene. Dette skete under stærk påvirkning af den revolutionære uro i Europa.

Ægteskab og børn 
Han var gift med storfyrstinde Anna Pavlovna af Rusland, datter af kejser Paul 1. af Rusland. Parret fik fem børn:
 Vilhelm 3. af Nederlandene
 Alexander af Nederlandene
 Henrik af Nederlandene
 Ernst Casimir af Nederlandene
 Sophie af Nederlandene

Konger af Nederlandene
Storhertuger af Luxembourg
Huset Oranien-Nassau
Ottoniske linje af Huset Nassau
Protestantiske monarker
Fyrster af Oranien
Lar

En lar (latin: lar, laris) var i den romerske religion en traditionel skytsgud for den jord, familien (familia) ejede. En lar blev dyrket ved ritualer, som blev afholdt ved skellet mellem ejendommene. Da Rom blev et bysamfund, flyttede laren ind i huset, og blev en husgud.

I romersk religion fandtes der udover laren flere andre guddomme tilknyttet familia: Penater, Di Manes og Genius, og selv i antikken var der usikkerhed om forskellene mellem dem.

Se også 
 Genius
 Nisse

Romerske guder
Genius

Genius (latin: genius, genii) var oprindeligt i romersk religion en betegnelse for en mands natur og væsen, og navnet er afledt af ord for avlekraft. Genius var i den traditionelle form en guddommeliggjort personifikation af forfædrene, og var i særlig grad tilknyttet slægtens levende overhoved (Pater familias), da han var familiens repræsentant i alle offentlige og religiøse anliggender. Den kvindelige guddom Juno var tilknyttet familiens kvindelige overhovede, mater familias.

Omkring vor tidsregnings begyndelse blev genius opfattet som en skytsgud, dels for en mand, dels for forskellige former for fællesskaber, fx håndværksgilder, den romerske stat, en by el.lign. En af de vigtigste geniuskulter blev kulten for kejserens genius. I sjældne tilfælde førte den til en kuriøs påkaldelse af gudernes genius, fx Jupiters.

Genius Populi Romani 
Genius Populi Romani var en romersk guddom som på en gang repræsenterede og var skytsgud for hele det romerske folk og Romerriget. Det forventedes, at romerske borgere viste passende æresbevisninger til Genius Populi Romani sammen med gudinden Roma, og dyrkelsen af den romerske stat blev brugt til at fremme loyaliteten mod imperiet. Alle romerske borgere var også forpligtet til at yde en indsats for staten, og de forestillinger, der var tilknyttet cursus honorum, genfindes i kulten for Genius Populi Romani. Grundlaget for den lå i opfattelsen af at hele verdens skæbne var knyttet til Roms skæbne, derfor kulten til alles interesse.

Se også 
 Geni
 Lar
 Penater
 Di Manes

Mytologi fra Romerriget
Uniramia

Uniramia er en større gruppe i leddyr.

Der er 2 underrækker:

 Hexapoda (Seksbenede leddyr)
 Myriapoda (Skolopendre og tusindben)

For rækken gælder, at dyrene har ét par vedhæng foran munden, vedhænget er antenneformet. Dyrene afbider føden med spidsen af mandiblen. Kroppen er delt i to eller tre afdelinger. Alle hovedvedhæng placeret bagved munden er munddele; typisk er der tre par vedhæng. 2. kropsafsnit bærer benene. Lemmerne er ikke afgrenede (uniramia - én-gren)

Leddyr
Vilhelm 1. af Nederlandene

Vilhelm 1. (født som Willem Frederik 24. august 1772 i Haag, død 12. december 1843 i Berlin) var den første konge af Nederlandene fra 1815 til 1840.

Vilhelm var søn af Vilhelm 5., den sidste arvestatholder i Nederlandene, der levede i eksil i London fra 1795 som følge af Den Bataviske Revolution. I forbindelse med Wienerkongressen 1814–1815 blev Vilhelm i 1815 konge over et nydannet rige, Det Forenede Kongerige Nederlandene, som udover det nuværende Nederlandene også omfattede Belgien og Luxemburg.
 
Belgierne var imidlertid utilfredse med Vilhelms styre. De gjorde oprør i 1830. I 1839 godkendte de europæiske stormagter Belgien som en ny stat. Vilhelm abdicerede i 1840 til fordel for sin søn, Vilhelm 2. af Nederlandene. 
 
I 1791 giftede han sig med Vilhelmine af Preussen (1774 – 1837). De fik sønnerne 
Vilhelm 2. af Nederlandene (1782 – 1849) og Frederik (1797 – 1881). Han giftede sig anden gang i 1841 med Henriette d'Oultrement (1792 – 1864), der havde været hofdame hos hans hustru.

Kilder

Eksterne henvisninger 
 

Huset Oranien-Nassau
Ottoniske linje af Huset Nassau
Konger af Nederlandene
Storhertuger af Luxembourg
Protestantiske monarker
Monarker der har abdiceret
Personer fra Haag
Fyrster af Oranien
Chelicerata

Klosaksdyr (Chelicerata) er en større underrække af leddyr. Den største undergruppe er spindlere (Arachnida), der består af edderkopper, mejere, skorpioner, mider, mosskorpioner, solifuger, piskeskorpioner og et par mindre grupper. Til klosaksdyrene hører også havedderkopper og dolkhaler samt den uddøde gruppe havskorpioner.

Kroppen er todelt i en forreste prosoma med otte segmenter og en bagerste opistoma med tolv segmenter.
Munden er mellem 2. og 3. segment på prosoma, og på 3. segment sidder klosaksene (chelicerae) der har givet dem navn.
De har ikke antenner og mandibler.

Leddyr
Palæozoikum
Campari

Campari (i Italien kaldt Campari Bitter eller bare Bitter) er varemærket for en krydderlikør med bittersød smag.

Campari blev udviklet i 1860 af den italienske likørblander, Gaspare Campari. Han ejede Caffé Campari i hjertet af Milano, som har skiftet navn til Café Zucca, som det hed i 1867, da Verdi og Toscanini var blandt stamgæsterne, før Caspare Campari tog over.

Den campari, man producerer i dag, indeholder næsten de samme ingredienser som den første i 1860, og
opskriften er stadig en velbevaret hemmelighed. Ifølge Gruppo Campari kender kun en håndfuld
betroede medarbejdere den præcise opskrift, som er baseret på bitre urter, aromatiske planter og frugter, der bliver opblødt i destilleret vand og tilsat sukker og alkohol. Den røde farve stammer fra det naturlige farvestof karmin.

I adskillige lande tilbydes Campari-Soda færdigblandet i små, runde, kegleformede flasker, skabt af den futuristiske
maler og billedhugger Fortunato Depero i 1931.

Kunst 
I anledning af Camparis 150 års jubilæum i 2010 er der i Milano åbnet Galleria Campari, der præsenterer mange hundrede originale værker, som kunstnere har skabt til Campari. Kunstværkerne er tidstypiske for
den periode, de repræsenterer og er udført af  Marcello Dudovich, Fortunato
Depero, Leonetto Capiello og Bruno Munari, hvis værk også er udstillet på Museum of Modern Art
i New York.

Camparis tilknytning til kunsten går helt tilbage til 1800-tallet. Davide Caspari, som var søn af Camparis
grundlægger, Gaspare Campari, havde stor interesse for kultur og kunst. Han oparbejdede en betydelig
kunstsamling og støttede en række af tidens kendteste kunstnere, som han desuden brugte i markedsføringen
af Campari.

Eksterne henvisninger 

 Camparis officielle hjemmeside
 "Campari: the Italian classic that still has style", The Daily Telegraph

Etableret i 1860
Bittere
Drikke fra Italien
Sankt Ibs Kirke

Sankt Ibs Kirke ligger i Ibsker Sogn i Bornholms Regionskommune.
Kirken er romansk og opført i slutningen af 1100-tallet. Våbenhuset mod syd er noget yngre og den nordre tværarm er fra 1867. En del af kirkens ældre inventar er bevaret.

Altertavlen er malet af C W Eckersberg og hans elever i 1846.
Kirkens tårn har gennem mange år været brugt som oplagsrum.

Renæssanceprædikestolens keramikfelter med de fire evangelister er udført af Lisbeth Gertrud Munch Petersen i 1964. Den store keramiske dekoration på væggen er lavet af Gerd Hiorth Petersen.
En del af handlingen i Hans Henrik Møllers roman Burgundia foregår i Ibs Kirke. Det har øget antallet af besøgende.

Billeder

Eksterne kilder og henvisninger 
 Sankt Ibs Kirke hos Bornholmerguiden
 Sankt Ibs Kirke hos KortTilKirken.dk
 Sankt Ibs Kirke hos danmarkskirker.natmus.dk (Danmarks Kirker, Nationalmuseet)

Kirker i Bornholms Regionskommune
Affodil-familien

Affodil-familien (Asphodelaceae) er en plantefamilie under Asparges-ordenen, udbredt i Afrika (med tyngden i Sydafrika), Middelhavsområdet, Centralasien og på New Zealand. Familien består af stauder, buske og kortstammede træer, der danner rosetter af bladene. Bladene sidder i spiral eller toradet, og de er ofte kødfulde med tandet rand. Blomsterstanden er et aks eller en top. Her omtales kun de slægter, der er repræsenteret ved arter, som er vildtvoksnede i Danmark, eller som dyrkes her.

 Aloe (Aloë)
 Astroloba
 Kejserlys (Asphodeline)
 Affodil (Asphodelus)
 Bulbine
 Bulbinella
 Chortolirion
 Steppelys (Eremurus)
 Gasterhaworthia
 Gasteria
 Haworthia
 Jodrellia
 Raketblomst (Kniphofia)
 Lomatophyllum
 Poellnitzia
 Trachyandra

 
Asparges-ordenen
Charlotte af Wales (1796–1817)

Prinsesse Charlotte Augusta af Wales (27. januar 1796 i London– 6. november 1817 i Claremont House, Esher/Surrey) var en britisk prinsesse, der var britisk tronarving.

Biografi 
Prinsesse Charlotte var eneste barn af prinsen af Wales (den senere kong Georg 4. af Storbritannien) og hans gemalinde Caroline af Braunschweig. Hun var dermed sønnedatter af den siddende konge Georg 3. af Storbritannien, Irland og Hannover. Hele livet var prinsesse Charlotte nummer 2 i den britisk-irske tronfølge – efter sin far. Derimod var hun ikke arving til Kongeriget Hannover.

I 1813 blev hun forlovet med den nederlandske kronprins Vilhelm af Oranien. Året efter opløste Charlotte forlovelsen.

Den 2. maj 1816 giftede hun sig med prins Leopold af Sachsen-Coburg. I 1831 blev Leopold belgiernes konge.

Prinsesse Charlotte Augusta døde i barselsseng, efter at hun dagen før havde født en død søn. I modsætning til sin far var Charlotte afholdt, og hendes død vakte almen sorg. 

Var hun ikke død så tidligt, var hun blevet britisk dronning i stedet for Victoria. Charlotte var ovenikøbet gift med Leopold, prins Alberts farbror.

Noter

Eksterne links 

Prinsesser fra Storbritannien
Huset Hannover
Personer fra London
Tronfølgere som aldrig tiltrådte
Konjugeret linolsyre

Konjugeret linolsyre eller CLA (fra engelsk: Conjugated Linoleic Acid) er en særlig fedtsyre, der bruges som kosttilskud i forbindelse med en slankekur. Den findes naturligt i mælkeprodukter og kød. Ifølge Motions- og Ernæringsrådet har kapsler med CLA dog kun lille eller ingen virkning på vægten og rådet anbefaler at overvægtige holder sig fra CLA.

Kilder/eksterne henvisninger 
  Slankeproduktet CLA (konjugeret linolsyre) 

Ernæring
Biokemi
Hans N. Andersen

Hans Nørgaard Andersen (født 3. november 1980) er professionel speedwaykører, der p.t. er bosat i Peterborough, England. Han kører både for: Poole, England. Munkebo, Danmark, Lejonen, Sverige og Łódź, Polen. Andersen har tidligere kørt for: Poole og Ipswich, England. Holstebro, Fredericia, Vissenbjerg, Danmark. Gniezno, Opole, Lublin, Polen. Uddevalle, Sverige.

Hans Andersen fik sin debut, som professionel speedwaykører i 2001, men fik allerede sin speedway debut, som 9 årig på Sanderum knallertbane .

Hans Andersens resultater 

Grand Prix podieplaceringer
 Danmarks Grand Prix – 2006
 Tjekkiets Grand Prix – 2006
 Skandinaviske Grand Prix – 2004
 2. plads i det Scandinaviske GP – 2006.
 3. plads i det Italienske GP – 2006

 
VM for hold:
 4 plads VM i parken 2010
 Guld: 2008
 Guld: 2006
 Sølv: 2002, 2007
 Bronze: 2003, 2004, 2005

Danske mesterskaber
 Dansk hold mester: 1996, 1997, 2000, 2005
 Dansk mesterskab: Guld 2007, Sølv 2002, 2003 og 2006. Bronze 2001 & 2005

Team

 Coach/træner: Brian Testrup
 Mekaniker: Ronni Rosendahl
 Mekaniker: John jørgensen
 Mekaniker: Luigi Barat

Ekstern henvisning 

Speedwaykørere fra Danmark
Vilhelm 2.

Vilhelm 2. (også Wilhelm, William, Guillaume, Guglielmo, Willem osv.) kan henvise til flere regenter med dette navn:

 Vilhelm Erobreren, hertug af Normandiet som Vilhelm 2. 1035–1087
 Vilhelm 2. af England, konge af England 1087–1100
 Vilhelm 2. af Apulien, hertug af Apulien 1111–1127
 Vilhelm 2. af Sicilien, konge af Sicilien 1166–1189
 Vilhelm 2. af Holland, greve af Holland og Zeeland 1235–1256, tysk modkonge 1247–1256
 Vilhelm 2. af Oranien, statholder i Nederlandene 1647-50
 Vilhelm 2. af Hessen, kurfyrste af Hessen 1821–1847
 Vilhelm 2. af Nederlandene, konge af Nederlandene og storhertug af Luxembourg 1840-49
 Wilhelm 2. af Tyskland, tysk kejser 1888-1918

Se også 
 Vilhelm
Kuller

Kuller (Melanogrammus aeglefinus) er en torskefisk i torske-familien Gadidae, og den eneste art i slægten Melanogrammus.
Den kan blive en meter lang med en vægt på 20 kg.

Kuller, som er en vigtig madfisk, er en bundfisk. Den lever på dybder fra ca. 40-300 m. Den er udbredt over hele det nordlige Atlanterhav.

I Island blev kuller især i gamle dage betragtet som finere end torsk.

Referencer 

Torskefamilien
Foxtrot (flertydig)

Foxtrot kan henvise til og have flere betydninger:

 Foxtrot – en pardans og musikstil af amerikansk oprindelse.
 Foxtrot (album) – musikalbum fra musikgruppen Genesis.
 Foxtrot (gangart) – gangart for heste.
 FoxTrot (tegneserie) – amerikansk tegneserie.
 Foxtrot (ubåd) – NATO benævnelse for sovjetisk ubåds klasse.
 Foxtrot – bogstavet F i NATO's fonetiske alfabet
Sven Tito Achen

Sven Tito Achen (29. juli 1922 i Buenos Aires, Argentina – 14. november 1986) var en dansk forfatter og heraldiker, medstifter af Heraldisk Selskab og Heraldisk Tidsskrifts første redaktør. Han blev student fra Herlufsholm 1940, arbejdede på Politikens Forlag 1944-1953. Han blev landskendt ved i 1956 at vinde hovedgevinsten på 10.000 kr i emnet heraldik i programmet Kvit eller dobbelt i dansk TV.

Han var redaktør på Grimbergs Verdenshistorie 1958-1961, og medredaktør på Bibelen i kulturhistorisk lys (9 bind) 1968-1971.

Bibliografi (udvalg) 
 Heraldikkens femten glæder, 1971
 Alverdens heraldik i farver, oversat og redigeret efter Carl Alexander von Volborth, 1972
 Danske adelsvåbener, en heraldisk nøgle, 1973
 Symboler omkring os, 1978
 Danmarks kommunevåbener – samt Grønlands og Færøernes, 1982
 Kroppens symbolik, 1983
 Symboler, hvad er det?, 1986
 Identifikation af anonyme våbenskjolde, 1972

Litteratur 
 Nekrolog, "Sven Tito Achen 29/7 1922 – 14/11 1986" i: Heraldisk tidsskrift. – Bd. 6, nr. 55 (1987). – S. 201-203.
 Kraks Blå Bog 1974

Eksterne henvisninger 
 

Heraldikere fra Danmark
Personer fra Buenos Aires
Foreningsformænd fra Danmark
Danskere i 1900-tallet
Personer i Kraks Blå Bog (afdøde)
Faglitterære forfattere fra Danmark
Dansksprogede forfattere fra Danmark
Herlovianere
Bjuvs kommun

Bjuvs kommun  er en kommune i det svenske län Skåne län i landskabet Skåne.

Bjuvs kommune har et areal på og et befolkningstal på  indbyggere. Hovedbyen i kommunen er Bjuv.

Byområder 
Der er 3 byområder i Bjuvs kommun:

Referencer

Eksterne henvisninger 

 

Kommuner i Skåne län
Androgen

Androgen er en betegnelse for alle stoffer, naturlige som syntetiske, der binder sig til androgenreceptorer, og dermed har en stimulerende effekt på maskuline kønskarakteristika.
Den vigtigste og mest kendte er Testosteron. Andre androgener er Epitestosteron

Se også  
 Fingerlængdeforholdet

Eksterne henvisninger 

Fysiologi
Dorothy Jordan

Dorothy Jordan (døbt Dorothea Bland) (født 21. november 1761, død 5. juli 1816) var en irsk skuespillerinde og den senere kong Wilhelm IVs samleverske.
 
Hun fødtes nær Waterford i Irland. Hun var datter af Francis Bland og hustru Grace Phillips. Dorothy Jordan debuterede som skuespillerinde i 1777. Hun antog navnet "Mrs. Jordan" på trods af, at hun aldrig giftede sig. Hendes sidste optræden på scenen var i 1815.

Hun levede sammen med Vilhelm IV, allerede mens han var prins. De fik sammen mindst ti børn. Børnene fik efternavnet FitzClarence:

 George Augustus (1794-1842)
 Henry Edward (1795-1817)
 Sophia (1796-1837)
 Mary (1798-1864), som giftede sig med Charles Richard Fox
 Frederick (1799-1854)
 Elizabeth Hay, grevinde af Errol (1801-1856)
 Adolphus (1802-1856)
 Augusta (1803-1865)
 Augustus (1805-1854)
 Amelia (1807-1858)

Sønnerne blev tituleret lord og døtrene lady. 

Flere af Dorothy Jordans efterkommere opnåede fremtrædende stillinger i Storbritannien eller Irland. En af disse efterkommere er David Cameron, der blev Storbritanniens premierminister den 11. maj 2010.
 

Teaterskuespillere fra Irland
Huset Hannover
Strandby Havn

Strandby Havn er beliggende i Strandby, ca. 6 km nordvest for Frederikshavn.

Havnen er selvejende og fungerer primært som fiskeri- og lystbådehavn.

Historie 
 1879 – første havneplaner ved Niels Tvilling, toldassistent M.G. Futtrup og toldassistent E. Quist. Samme år påbegyndte man bygningen af en mindre havn med plads til 6 – 8 både. På et senere tidspunkt blev havnen ødelagt af en orkanagtig storm. Alt arbejde var spildt.
 1896 – nyopført havn færdigbygget.
 1909 – havnen udvides med forhavn.
 1928 – yderlig udvidelse af havnen.
 1938 – yderlig udvidelse af havnen.
 1953 – ny forhavn etableres.
 1963 – yderlig udvidelse af havnen.
 1966 – yderlig udvidelse af havnen med anlæg af to beddinger, en bedding til store tunge skibe og en bedding til mindre fartøjer.
 1968 – indvielse af den nye havn ved fiskeriminister A.C. Normann.
 1979 – ny forhavn meldes færdig.
 1985 – ny sejlrende etableres.
 1987 – havnen udvides mod syd.
 1995 – sejlrenden udvides.
 2005 – påbegyndt udvidelse af havnen mod sydøst.

Kilder 
 Steen A. Larsen, Strandby Havn 1896 – 1996, 44 s., S.A.L., 1996, 

Havne i Danmark
Bygninger, konstruktioner og anlæg i Frederikshavn Kommune
Adelaide af Sachsen-Meiningen

Adelaide af Sachsen-Meiningen (født 13. august 1792 i Meiningen, død 2. december 1849) var britisk dronning, gift med Vilhelm IV 1818, kronet 1831.
 
Ægtemanden, som var mere end tyve år ældre end hende, havde allerede omkring ti ikke-ægteskabelige børn sammen med skuespillerinden Dorothy Jordan. Adelaide gennemgik fem graviditeter, hvoraf en med tvillinger, men ingen af børnene levede særligt længe.

Eftermæle
Byen Adelaide i Australien er opkaldt efter hende.

Eksterne links

Kongelige fra Storbritannien
Huset Hannover
Ikke-regerende dronninger af Storbritannien
Dronninger af Hannover
Corvus Corax

Corvus Corax kan henvise til

 Corvus corax, den latinske betegnelse for fuglearten ravn
 Corvus Corax (band), et tysk band
Bilateria

Bilateria er dyr, der er bilateral symmetriske (kan spejles på midten) – hvilket omfatter de fleste dyr i verden.

Klassifikation 
Underrige: Bilateria
 Række: Acoelomorpha
 Række: Orthonectida
 Række: Dicyemida
 Gren: Protostomia
 Infrarige: Platyzoa
 Overrække Gnathifera
 Række: Gnathostomulida
 Række: Cycliophora
 Række: Micrognathozoa
 Række: Rotifera (Hjuldyr)
 Række: Acanthocephala
 Række: Gastrotricha
 Række: Platyhelminthes (Fladorme)
 Infrarige: Lophotrochozoa
 Overrække: Lophophorata
 Række: Phoronida
 Række: Brachiopoda
 Række: Bryozoa
 Række: Entoprocta
 Overrække: Eutrochozoa
 Række: Nemertea
 Række: Sipuncula
 Række: Mollusca (Bløddyr)
 Række: Echiura
 Række: Annelida (Ledorme)
 Infrarige: Ecdysozoa
 Række: Chaetognatha
 Overrække: Aschelminthes
 Række: Priapulida
 Række: Kinorhyncha
 Række: Loricifera
 Række: Nematoda (Rundorme)
 Række: Nematomorpha
 Overrække: Panarthropoda
 Række: Tardigrada (Bjørnedyr)
 Række: Onychophora
 Række: Arthropoda (Leddyr)
 Gren: Deuterostomia
 Underrige: Coelomopora
 Række: Echinodermata
 Række: Hemichordata
 Underrige: Chordonia
 Række: Chordata (Chordater)

Kilder 
 Systema naturae 2000 (classification) – Taxon: Subkingdom Bilateria

Eksterne henvisninger 

Dyr
Draft

Et draft er en betegnelse for forskellige systemer som anvendes i idrætsligaer for at lade holdene vælge spillere. 

Metoden anvendes især i de professionelle amerikanske serier, hvor klubberne på denne måde fordeler de bedste spillere fra en årgang mellem sig. Hovedprincippet er at holdene efter tur vælger en af de tilgængelige spillere. Det vil typisk være det dårligste hold fra den forgangne sæson der får lov til at vælge først blandt en gruppe af unge spillere. Dernæst vælger det næstdårligste hold en spiller og så fremdeles. Ideen er at man på denne måde styrker de svageste hold og derved sikrer en så jævnbyrdig turnering som muligt. Et draft kan have adskillige runder hvor holdene vælger efter tur.

Det, at en spiller er draftet, er ingen garanti for at han/hun kommer på holdet med det samme.

Det kan ske at en klub vælger at bytte et draft valg for en spiller eller andre draft valg. Det kaldes også for et trade. Dette er den typiske måde hvorpå klubberne i Nordamerika bytter spillere imellem hinanden, idet der kun sjældent vil være penge involveret i byttehandlerne sådan som det kendes fra Europa.

I NHL er de spillere som klubberne kan vælge imellem typisk 17-18 år gamle. I NBA og NFL har spillerne derimod som hovedregel gennemført en 4-årig collegeuddannelse før de kan vælges i draften. De vil derfor typisk være ca. 22-23 år gamle. Derfor ser man også at disse spillere i højere grad end i NHL er klar til at træde direkte ind på det professionelle hold der har valgt dem i draften.

Sport
Markus Näslund

Markus Näslund, født 30. juli 1973 i Örnsköldsvik, svensk ishockeyspiller. Markus Näslund var stjerne allerede i Ångermanlands TV-puckhold 1988, hvor han spillede sammen med en anden af Modos senere giganter Peter Forsberg. År 1993 blev Markus Näslund draftet af Pittsburgh Penguins i første runde som den 16. spiller.

Kort fakta 
 Position: Left Wing
 Skyder: Venstre
 Højde: 183 cm
 Vægt: 89 kg

Klubber 
 MODO Hockey (2005)
 Vancouver Canucks (1995/1996-2003/2004, 2005/2006- ) 
 Pittsburgh Penguins (1993/1994-1995/1996)
 Cleveland Lumberjacks (1993/1994-1994/1995) 5 + 7 kampe
 MODO Hockey (1989/1990-1992/1993)

Eksterne henvisninger 

 NHL Players – Markus Näslund
 SOK – Markus Näslund

Ishockeyspillere fra Sverige
NHL-spillere